KULTURNI DAN: **MESTNA / VAŠKA DREVESA – SOBIVANJE**

VODILO ZA UČITELJE

**Tip dneva dejavnosti:** KULTURNI DAN

**Starost:** 7., 8. in 9. razred

**Dolžina:** 5 PU

**Namen:** spoznati pomen zelenih površin v naseljih, poiskati naravne vrednote – posebna drevesa v svojih okoljih in jih prepoznati kot vrednoto, ki jo ohranjamo

**Cilji:**

Geografija:

Učenec:

* razvija ljubezen do naravne in kulturne dediščine ter naravnih vrednot
* razvija skrb za kakovost in načrtovanje uravnotežene rabe okolja ter skrbi za življenje prihodnjih generacij (trajnostni razvoj);
* razvija sposobnost uporabe preprostih metod geografskega raziskovanja, kot so opazovanje, merjenje, preprosta analiza,

**Medpredmetne povezave:**

Slovenščina:

Učenec:

* izraža znanje v besedni, pisni, grafični obliki in na druge različne oblike in načine
* svoje mnenje, znanje in poglede argumentirano predstavi svojim sošolcem

Likovna vzgoja:

Učenec:

* se seznani z urbanim prostorom in možnostjo njegove spremembe
* se likovno izraža

**Pripomočki in literatura:**

Za izvedbo dneva dejavnosti učenec potrebuje:

* računalnik in povezavo z internetom,
* delovne liste: Navodila za izvedbo, Delovni list 1, Delovni list 2, Zaključek,
* teren: zvezek, pisalo, podlogo za pisanje, šiviljski meter, fotoaparat ali telefon

**Oblike dela:** individualna

**Metode dela:** metoda dela z ITK, metoda dela s tekstom, metoda opazovanja, raziskovalno delo,

**Pregled dejavnosti:**

Učitelj učencem ob predstavitvi dneva dejavnosti posreduje še delovne liste: Navodila za učenca, Delovni list 1, Delovni list 2.

Delovni list Zaključek pošlje kakšno uro pred predvidenim koncem dejavnosti.

**Zaradi obsega dejavnosti ali izvedbe, se lahko učitelj odloči katere dejavnosti so obvezne in katere izbirne. Obvezne naj bi bile 1. A. in 1. B., 4. in 5. naloga.**

1. **A. NALOGA:**

**Drevesa v naselju**

Učenci odgovorijo na postavljena vprašanja in odgovore zapišejo v prilogo 1 , ki jo takoj, ko končajo, pošljejo učitelju. Učitelj odgovore zbere in jih med potekom dejavnosti posreduje učencem (podatki za reševanje 1. B. naloge).

1. **B. NALOGA:**

**Drevesa v naselju - analiza ankete**

Iz zbranih podatkov iz prve naloge učenci izdelajo tabele in grafe in naredijo analizo odgovorov. Tabele in grafe narišejo v zvezek. Če učenci znajo, jih lahko izdelajo s pomočjo računalniških programov.

1. **NALOGA:**

**Izjemno – posebno drevo:**

Učenci izberejo, kako bodo poslali dokaz o opravljeni nalogi. Lahko pošljejo sliko miselnega vzorca ali izberejo možnost vpisa besedila v Prilogo 2.

1. **NALOGA:**

**Naravne vrednote:**

V nekaterih krajih so pomembna drevesa bolj poznana in jih je celo več, drugje so lahko precej oddaljena in bo iskanja več.

Učenci zapišejo nekaj stavkov o znanem drevesu v Prilogo 2 kot dokaz, da so pobrskali po internetu.

1. **NALOGA:**

**Moja posebna drevesa:**

Učenci kot dokaz o svojem delu v Prilogo 2 vpišejo svoje ugotovitve, kaj se je pri opazovanju dreves ponavljalo.

1. **NALOGA:**

**Nekoga moraš imeti rad … morda drevo?**

Učenci poiščejo/izberejo misel povezano z drevesi in ustvarijo izdelek (sliko drevesa s to mislijo) ter pošljejo fotografijo izdelka učitelju. Ker potrebujejo za dober izdelek več časa, predlagava, da učitelj učencem določi datum, do katerega morajo fotografijo izdelka poslati učitelju.

1. **NALOGA:**

**Drevo v literaturi**

Ta naloga ni obvezna. Je samo predlog za branje.

**Zaključek dejavnosti:**

Približno eno uro ali malo manj pred koncem dejavnosti učitelj učencem posreduje še delovni list Zaključek. Namenjen je oblikovanju refleksije dneva dejavnosti.

**Učenci so dan dejavnosti opravili, če pošljejo zahtevane dogovorjene dejavnosti.**

**Avtorstvo:** Navodila za izvedbo sva pripravila:

**Monika Luskovec Matovski in Zoran Matovski, CŠOD Kavka**